Banka Botërore nuk e luajti rolin e vet për parandalimin e skemave piramidale - 2004-09-30
Një ish-zyrtar i Bankës Botërore, i hedh një vështrim aktivitetit të këtij institucioni gjatë dekadës së kaluar dhe thotë se Shqipëria
Zoti Linn, që aktualisht është ekspert në Institutin Brookings i përmendi skemat piramidale si një nga dukuritë që Banka duhet të kishte ndihmuar t’i parandalonte, por ai tha gjithashtu se Shqipëria ishte një rast suksesi në këto 10 vitet e fundit. Ish-zyrtari i Bankës Botërore tha me një ndjenjë krenarie se edhe gjatë ngjarjeve të vitit 1997, projektet e Bankës Botërore nuk u shkatërruan, por pikërisht aty shprehu keqardhjen për mosparandalimin e skemave piramidalle Duke iu përgjigjur më pas më hollësisht pyetjes së Zërit të Amerikës, ai tha se nëse do të ishte forcuar mbikqyrja e bankave dhe nëse do të ishte ndjekur më me kujdes sektori bankar dhe veçanërisht sektori bankar jozyrtar, mund të kishte qenë e mundur që të zbuloheshin piramidat, në kohën kur aktiviteti i tyre po dilte jashtë kontrollit. tha ai. Zoti Linn e përmendi Shqipërinë në kuadrin e përvojave dramatike në Evropën Juglindore, një rajon siç tha ai që kapërceu shpërbërjen e ish-Jugosllavisë, luftra dhe më pas periudhën e paqes e rindërtimit dhe aspiratave të këtij rajoni për integrim në Bashkimin Evropian. Por gjithsesi ai theksoi se ky zhvillim shihet duke patur parasysh se në ç’gjendje ishte Shqipëria në vitin 1990, me një ekonomi krejtësisht e izoluar, vendi më i prapambetur ekonomikisht edhe mes vendeve ish-socialiste. tha ai. Zoti Linn doli në një konferencë shtypi për Evropën Lindore dhe Azinë Jugore. Zëvendës presidenti rajonal i Rajonit të Evropës dhe Azisë Jugore, Shigeo Katsu tha gjatë konferencës se problemi më i madh për aktivitet normal të Bankës Botërore në Serbi dhe Mal të Zi, si edhe në Kosovë dhe Bosnje Hercegovinë është pikërisht statusi i Kosovës. Ai tha se me këtë janë të lidhura edhe e ardhmja e Serbisë e Malit të Zi dhe Bosnje Hercegovinës dhe nga ana ekonomike pa një zgjidhje përfundimtare nuk plotësohet sistemi i privatizimit. Banka Botërorore e konsideron rindërtimin e Evropës Juglindore si një nga sukseset kryesore dhe si sfida kryesore të Evropës Lindore dhe vendeve të ish-Bashkimit sovjetik për vitet e ardhshme konsideron vazhdimësinë e procesit të integrimit në Bashkimin Evropian, përmirësimin e qeverisjes dhe konsolidimin e shoqërisë civile, por edhe luftën kundër Sidës.